
అఖిల్ కథానాయకుడిగా నటిస్తోన్న రెండో చిత్రానికి ‘హలో!’ అనే టైటిల్ ఖరారు చేశారు. ‘మనం’ ఫేమ్ విక్రమ్ కె. కుమార్ దర్శకత్వం వహిస్తోన్న ఈ చిత్రాన్ని అన్నపూర్ణ స్టూడియోస్ పతాకంపై అక్కినేని నాగార్జున నిర్మిస్తున్నారు. మలయాళ దర్శకుడు ప్రియదర్శన్ కుమార్తె కల్యాణి ప్రియదర్శన్ నాయికగా పరిచయమవుతోంది. సోమవారం ఈ సినిమా టైటిల్ను ప్రకటిస్తామంటూ రెండో రోజుల ముందుగానే చెప్పిన నాగార్జున.. ఆ టైటిల్కు సంబంధించి ఒక క్లూ కూడా ఇచ్చారు. తన ‘నిర్ణయం’ చిత్రంలోని ‘హలో గురూ ప్రేమకోసమేరోయ్ జీవితం’ పాటలో ఆ టైటిల్ దాగుందన్నారు. అప్పట్నించీ రకరకాల టైటిళ్లు ప్రచారంలోకి వచ్చాయి. వాటన్నింటికీ తెరదించుతూ పాటలోని తొలి రెండు అక్షరాలైన ‘హలో!’యే సినిమా టైటిల్ అంటూ తన ట్విట్టర్ ఖాతా ద్వారా రాత్రి ఎనిమిది గంటలకు నాగార్జున ప్రకటించారు. పలువురు హీరో హీరోయిన్లతో ‘హలో!’ అని చెప్పించిన వీడియో క్లిప్పును పోస్ట్ చేశారు. మొదట మూడు అంకెలు లెక్కపెట్టి, ‘హలో!’ అని ఎన్టీఆర్ అనగా, తర్వాత వరుసగా కాజల్ అగర్వాల్, ప్రభాస్, శ్రుతి హాసన్, నాగచైతన్య, రామ్చరణ్, వరుణ్తేజ్, సమంత, సూర్య, నాని, వెంకటేశ్, రాజమౌళి, రకుల్ప్రీత్, రానా ‘హలో!’ అని చెప్పారు. తర్వాత నాగార్జున ‘‘ఆర్ యు రెడీ.. నాన్నా! మీరే చెప్పండి’’ అనగానే ‘ఇద్దరు మిత్రులు’ చిత్రంలో అక్కినేని నాగేశ్వరరావు ‘హలో.. హలో..’ అంటూ పాట పాడటాన్ని చూపించారు. గమనించాల్సిన విషయమేమంటే ‘హలో!’ అనే మాటతో హీరోయిన్ కల్యాణికి కూడా సంబంధం ఉండటం. ‘నిర్ణయం’ను రూపొందించింది ఆమె తండ్రి ప్రియదర్శనే! ‘హలో!’ను డిసెంబర్ 22న విడుదల చేయనున్నారు.

akhil kathaanaayakudigaa natistonna rendo chitraaniki ‘halo!’ ane titil khararu chesaru. ‘manam’ fame vikram ke. kumar darsakatvam vahistonna ee chitraanni annapurna studios pataakampai akkineni nagarjuna nirmistunnaaru. malayaala darsakudu priyadarsan kumarte kalyani priyadarsan naayikagaa parichayamavutondi. somavaram ee sinima taitilnu prakatistaamantuu rendo rojula mundugaane cheppina nagarjuna.. aa titilku sambandhinchi oka klu kuudaa icharu. tana ‘nirnayam’ chitramloni ‘halo guru premakosameroy jeevitam’ paatalo aa titil daagundannaaru. appatninchii rakarakaala taitillu prachaaramloki vachayi. vaatannintikii teradinchutuu paatalooni toli rendu aksharaalaina ‘halo!’yee sinima titil antuu tana twitter khata dwara raatri enimidi gantalaku nagarjuna prakatinchaaru. paluvuru heero heroinlatho ‘halo!’ ani cheppinchina veedio klippunu post chesaru. modata moodu ankelu lekkapetti, ‘halo!’ ani ntr anagaa, tarvaata varusagaa kajal agarwal, prabhas, shruthi hasan, nagachaitanya, ramcharan, varuntej, samanta, suurya, naani, venkatesh, rajamouli, rakulpreet, rana ‘halo!’ ani cheppaaru. tarvaata nagarjuna ‘‘ar yu redy.. nanna! meere cheppandi’’ anagaane ‘iddaru mitrulu’ chitramlo akkineni nageshwararao ‘halo.. halo..’ antuu paata paadataanni chuupimchaaru. gamaninchaalsina vishayamemante ‘halo!’ ane maatatho heroin kalyaniki kuudaa sambandham undatam. ‘nirnayam’nu roopondinchindi aame tandri priyadarsane! ‘halo!’nu dissember 22na vidudala cheyanunnaru.